Es clausura la 1a fase del programa Et Formem “El Prat”
27 de abril de 2018

El regidor de Foment Econòmic, Ferran Pina, ha assistit hui a la clausura de la primera fase del projecte Et Formem “Centre Cívic El Prat”. Vint persones desocupades han cobert esta primera etapa, durant els últims quatre mesos, en els dos tallers que s'impartien al centre, instal·lació i manteniment de jardins i zones verdes, i per un altre costat obra.

Però esta iniciativa, dirigida a persones amb especial dificultat d'inserció laboral, tindrà la seua continuïtat en el mes de maig. El SERVEF ha concedit una subvenció de 600.000 euros que permetrà prolongar este projecte durant un any més, al mateix temps que s'incorpora un tercer taller de soldadura.

Un total de 30 alumnes rebran formació professional en estes especialitats a més de comptar amb un treball remunerat.

Els participants treballaran en la millora d'edificis i espais del Centre Cívic El Prat, així com de les seues zones verdes.